《李方叔挽词二首 其一》
宋代·苏过

广文流落坐才名，世为长沙惜贾生。明主爱才非忍弃，大钧播贾岂能争。

空嗟抱艺频三黜，不待惊人试一鸣。赖有遗编照千古，贤于万户写铭旌。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。